proxectonos/corpus_dominio_legal_administrativo_tmp huggingface dataset:
INFORMACIÓN PÚBLICA DO PLAN DE IMPLANTACIÓN E DESENVOLVEMENTO DE REDE DE TELEFONÍA MÓBIL, TRAMITADO A INSTANCIA DE ORANGE ESPAGNE, S. A. U. EXPEDIENTES MUNICIPAIS NÚMS.025/18 E 039/19
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 14/07/2020)

Presentada por Orange Espagne, S. A. U. solicitude de aprobación do plan de implantación e desenvolvemento de rede de telefonía móbil no Concello de Sanxenxo (Pontevedra), de conformidade co disposto no artigo núm.8 da ordenanza municipal para a instalación e funcionamento de instalacións de telefonía móbil persoal e outros servizos de telecomunicación e de difusión, expóñense os expedientes núm.025/18 e 039/19 polo prazo dun mes, para os efectos de que se poida alegar o que se estime oportuno. A documentación correspondente poderase consultar a través da sede electrónica do Concello de Sanxenxo, introducindo o seguinte CSV: NV265YYXGHSHPOOB ou accedendo ao taboleiro de anuncios da mesma. En Sanxenxo, a 8 de xullo de 2020. O alcalde-presidente, Telmo Martín González
EXPOSICIÓN APROBACIÓN CONTA XERAL 2019
ADMINISTRACIÓN LOCAL — Municipal — Ponteareas (Presupostos e cadros de persoal, 11/09/2020)

En cumprimento do disposto no artigo 212 do Real Decreto lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais. Formada e rendida a Conta Xeral do Concello de Ponteareas correspondente ao exercicio 2019, e informada pola Comisión Especial de Contas e Facenda o 29 de xuño de 2020, exponse ao público, xunto co informe da Comisión Especial de Contas e Facenda, no departamento de Intervención Municipal, durante o prazo de 15 días hábiles, que contaranse a partires do día seguinte ao da publicación do Boletín oficial da Provincia de Pontevedra, na paxina web e no Taboleiro de Edictos do Concello. Durante o antedito prazo, e os 8 días hábiles seguintes, os interesados poderán presentar as reclamacións que estimen oportunas. Documento asinado dixitalmente á marxe.
ACORDO DO PLENO POLO QUE SE APROBA INICIALMENTE O REGULAMENTO DE CONTROL INTERNO
ADMINISTRACIÓN LOCAL — Municipal — Valga (Ordenanzas e Regulamentos, 15/12/2020)

Aprobado inicialmente o Regulamento de Control Interno, por Acordo do Pleno extraordinario de data 10 de decembro de 2020, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días hábiles, a contar desde día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. No caso de non presentarse reclamacións no citado prazo, entenderase definitivamente aprobado o acordo de aprobación do regulamento. Asinado dixitalmente en data ao marxe. O alcalde – José Mª Bello Maneiro.
DH. A36.42884 NOVACIÓN DA CONCESIÓN DUN CAUDAL DE AUGAS Á COMUNIDADE DE USUARIOS CALVAR E VERDEAL, NO CONCELLO DE MOAÑA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 30/06/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 27 de maio de 2020 e como resultado do expediente incoado ó efecto, outorgouse á Comunidade de Usuarios de Calvar e Verdeal a oportuna novación de concesión para o aproveitamento de 76.861,70 m3 anuais de auga que procede de 25 captacións no lugar de San Lourenzo, na parroquia de Domaio (San Pedro), no concello de Moaña (Pontevedra), con destino a abastecemento de poboación. O xefe do Servizo de Tramitación Técnico-Administrativa do Dominio Público Hidráulico Alan Jesus Ralita Titu
CONVOCATORIA ASEMBLEA XERAL ORDINARIA DA COMUNIDAD DE USUARIOS DE CERDEIRA
SECCIÓN NON OFICIAL —  — Comunidad de Usuarios de Cerdeira (Outros documentos, notificacións e informacións públicas, 23/09/2020)

D. Inés Solla Martínez, presidenta daTRAÍDA DE AUGAS DE CERDEIRA, convoca a todos os veciños usuarios de Cerdeira, odía 25de Outubro de 2020, na escola as4´00 en primeira convocatoria e as 4´30 e segunda. Cerdeira, As Neves16 de setembro de 2020.
ORDENANZA MUNICIPAL REGULADORA DA ACTIVIDADE DE FURANCHOS
ADMINISTRACIÓN LOCAL — Municipal — Oia (Ordenanzas e Regulamentos, 23/03/2020)

Aprobada inicialmente polo Pleno municipal en sesión extraordinaria do pasado 10/03/2020, ordenanza municipal reguladora da actividade de furanchos en Oia, exponse ao público, por prazo de 30 días hábiles, que se contarán a partir do seguinte ao desta publicación, para que dentro do mesmo, os interesados poidan examinar o expediente e formular as alegacións que estimen oportunas. Transcorrido o prazo de información pública e audiencia ós interesados, de presentarse reclamacións deberán ser resoltas polo pleno da Corporación, que aprobará definitivamente a Ordenanza. De non presentarse reclamacións se entenderá definitiva a presente aprobación provisional, debendo publicarse o seu texto íntegro no Boletín Oficial da provincia, entrando en vigor unha vez transcorrido o prazo de 15 días hábiles, do artigo 65.2 da Lei 7/85 por remisión expresa do artigo 70.2 do mesmo texto legal. En Oia, a 11 de marzo de 2020. Asinado dixitalmente á marxe. A alcaldesa Cristina Correa Pombal
APROBACIÓN DE BASES E CONVOCATORIA PARA A SELECCIÓN EN RÉXIME DE INTERINIDADE DUN/HA ARQUITECTO/A
ADMINISTRACIÓN LOCAL — Municipal — Lama, A (Persoal, oposicións, 14/07/2020)

A Resolución de Alcaldía núm.2020-0345, de 7 de xullo de 2020, establece a aprobación das bases e a convocatoria para a selección en réxime de interinidade dun arquitecto por concurso-oposición para cubrir unha praza vacante neste concello. Ábrese o prazo de presentación de solicitudes, que será de 10 días hábiles a contar desde o día seguinte á publicación deste anuncio no Boletín Oficial da Provincia. No Taboleiro de Anuncios e na sede electrónica deste concello [ dirección https:// concellodalama. sedeelectronica. es ], aparecen integramente publicadas as bases que deben rexer a convocatoria e o proceso de selección. Contra as presentes bases, que pon fin á vía administrativa, pódese interpor alternativamente ou recurso de reposición potestativo, no prazo dun mes a contar desde o día seguinte á publicación do presente anuncio, ante a Alcaldía deste Concello de A Lama, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións públicas, ou recurso contencioso-administrativo, ante o Xulgado do Contencioso-Administrativo de Pontevedra ou, á súa elección, o que corresponda ao seu domicilio, se este radica en Galicia, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo, non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida exercitar calquera outro recurso que estime pertinente. A Lama, na data que figura á marxe. O alcalde, Jorge Canda Martínez
SERVIZO AXUDA NO FOGAR MAIO 2020
ADMINISTRACIÓN LOCAL — Municipal — Estrada, A (Recadación, 14/07/2020)

Mediante o Decreto da Alcaldía núm.2020-709 do 3/7/2020 e 2020-727 do 6/7/2020, aprobouse a liquidación correspondentes á taxa polo servizo de axuda no fogar de MAIO 2020, por un total de 7663,98 €, Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 3/7/20 ao 3/9/2020, ámbolos dous inclusive. Lugar de ingreso: e n calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
COMPOSICIÓN DA MESA PERMANENTE DO ÓRGANO DE CONTRATACIÓN "CONSELLO DE ADMINISTRACIÓN DO ORGANISMO AUTÓNOMO TERRA DE SANXENXO"
ADMINISTRACIÓN LOCAL — Municipal — Organismo Autónomo Terra de Sanxenxo (Outros documentos, notificacións e informacións públicas, 07/12/2020)

Angel Luis López Pita, secretario xeral do Concello de Sanxenxo. Que o Consello de Administración do OA “Terra de Sanxenxo” en sesión ordinaria do día vinte e sete de xullo de dous mil vinte, en relación ao “EXPTE. NÚM.2019008814: PROPOSTA DA PRESIDENCIA RESPECTO DA MESA DE CONTRATACIÓN PERMANENTE DO OA “TERRA DE SANXENXO” adoptou por unanimidade dos membros de dereito o acordo cuxa parte dispositiva se transcribe: Primeiro: deixar sen efecto o acordado polo Consello de Administración do OA Terra de Sanxenxo en sesión ordinaria de data 27 de xaneiro de 2020 en relación ao expediente núm.2019008814 “Proposta da presidencia para a creación da Mesa de Contratación Permanente do Consello de Administración do OA Terra de Sanxenxo”. Segundo: crear o Órgano de Asistencia denominado “Mesa de Contratación do Consello de Administración do Luxi Martin de los Santos Latatu de Sanxenxo”, para os procedementos de contratación do órgano de contratación “Consello de Administración do OA Terra de Sanxenxo” Terceiro: designar como membros da Mesa de Contratación do Consello de Administración do OA Terra de Sanxenxo”, tendo en conta o disposto no artigo 326 e a Disposición Adicional Segunda 7 da LCSP, os seguintes: O Presidente da Mesa: o presidente do Consello de Administración do OA Terra de Sanxenxo, Pere Antoni Guanter Mondelo. Como suplente o conselleiro do Consello de Administración do OA Terra de Sanxenxo e concelleiro de medio ambiente, Maria Loredana El Jabri Djikine. O Secretario da Mesa: o tesoureiro municipal, Luís Ángel Sabariz Rolán. Como suplente, a funcionaria da Intervención municipal, Keltoum El Khaddar Malfaz. Os Vogais: O Interventor de Terra, José Juan Vidal Vilanova. Como suplente, o funcionario da Intervención municipal, Celso Lede Porto. O Secretario xeral e de Terra, Ángel Luis López Pita. Como suplente, o asesor xurídico do Concello, José Manuel Rey Rial. O persoal dependente do órgano de contratación, do departamento de Contratación titular, Esther Area Fontán. Como suplente, Ana Belén Martínez Mulloni. Todos os membros da Mesa terán dereito a voz e voto, agás o secretario que só terá voz, pero sen voto, tal e como sinala o artigo 21.6 do Real decreto 817/2009 do 8 de maio. Cuarto: proceder o alta do Órgano de Asistencia (Mesa de Contratación do Consello de Administración do OA Terra de Sanxenxo), mediante a Dirección Xeral de Patrimonio do Estado, así como a de todos os seus membros ou usuarios. E para que conste, coa excepción do art.206 do Regulamento de organización, funcionamento e réxime xurídico das entidades locais, asino este certificado en Sanxenxo. O secretario xeral – Angel Luis López Pita co visto e prace do alcalde – Telmo Martín González (sinaturas dixitais).
APROBACIÓN PROVISIONAL PLAN ESTABILIZACIÓN DE EMPREGO TEMPORAL
ADMINISTRACIÓN LOCAL — Municipal — Meaño (Outros documentos, notificacións e informacións públicas, 11/02/2020)

Aprobado polo Pleno da Corporación, en sesión ordinaria de data 31 de xaneiro de 2020, o Plan de estabilización de emprego temporal do Concello de Meaño 2020; de conformidade co establecido no artigo 112 da Lei 7/1985, de 2 de abril, reguladora das Bases do Réxime Local, artigo 126 do Real Decreto Lexislativo 781/1986, de 18 de abril, polo que se aproba o texto refundido das Disposicións legais vixentes en materia de Réxime Local e artigo 169 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público por un prazo de quince días hábiles, contados a partir do día seguinte ao da publicación deste anuncio no Boletín Oficial da Provincia, durante os cales os interesados poderán examina-lo nas dependencias municipais ou na sede electrónica https://concellodemeano.sedelectrónica.gal/transparency/ e presentar alegacións ante o Pleno da Corporación, segundo se sinala no artigo 170 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais; considerándose definitivamente aprobado si durante o devandito prazo non se presentasen reclamacións ó mesmo. En Meaño, documento asinado e datado dixitalmente ao marxe. O alcalde Carlos Vieítez Fernández
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DO EXPTE. DE MODIFICACIÓN DE CRÉDITOS-CRÉDITO EXTRAORDINARIO Nº 4-P/2020
ADMINISTRACIÓN LOCAL — Municipal — Lalín (Presupostos e cadros de persoal, 05/03/2020)

O Pleno da Corporación do Concello de Lalín, en sesión ordinaria celebrada o día 28 de febreiro de 2020, aprobou provisionalmente o seguinte expediente de modificación de créditos dentro do vixente orzamento municipal, do exercicio 2019 prorrogado para o 2020: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, o citado expediente quedará exposto ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 28 de febreiro de 2020 A Concelleira de Facenda Raquel Lorenzo Fernández Documento asinado dixitalmente
APROBACIÓN DEFINITIVA “ESTUDIO DE DETALLE DAS PARCELAS D-01 A D-10 DO PLAN DE SECTORIZACIÓN DO SRAU-I OUTEDA CURRO. BARRO. PONTEVEDRA"
ADMINISTRACIÓN LOCAL — Municipal — Barro (Outros documentos, notificacións e informacións públicas, 07/01/2020)

O Pleno do Concello de Barro en sesión de data 27 de novembro de 2019 aprobou definitivamente o “ESTUDIO DE DETALLE DAS PARCELAS D-01 A D-10 DO PLAN DE SECTORIZACION DO SRAU-I OUTEDA CURRO, promovido por DISTRIBUCIONES FROIZ SAU, co obxeto de reaxustar as aliñacións das parcelas D-01 a D-10 do Plan de Sectorización SRAU-I Outeda Curro que actualmente constituen a parcela 6005 do polígono 49. En cumprimento do disposto no artigo 82 da Lei 2/2016, de 10 de febreiro, do Solo de Galicia, artigo 199 do Decreto 143/2016 de 22 de setembro polo que se aproba o Regulamento da citada Lei, en relación co art.70.2 da Lei 7/85 de 2 de abril, reguladora das Bases de Rexime Local, publicase o contido do documento que define o reaxuste de aliñacións: Con relación aos retranqueos que establece o Plan de Sectorización e derivado da aplicación das determinacións do artigo 12, o obxecto deste Estudo de Detalle é permitir a agrupación de parcelas a fin de obter unha de maiores dimensións. Así mesmo, e de face ás necesidades de loxística e a importancia que terá o trafico de camións dentro da parcela, preservarase unha zona exclusiva para a circulación e manobras de camións dentro da parcela na contorna do viario sur da mazá. O reaxuste de aliñacións ten a finalidade de situar na agrupación de parcelas unha zona estrita para o tráfico de camións e manobras de carga e descarga, reservando o resto da ocupación para o desenvolvemento das edificacións. De face a procurar un aproveitamento racional da mazá xa convertida nunha única parcela preténdese, entón, os seguintes reaxustes de aliñacións: Proponse ademais que a aliñación de edificación sexa unha liña de máxima da edificación, podendo situarse esta retranqueada desa liña cara ao interior da parcela. A ordenación proposta polo presente Estudo de Detalle é a que se contempla no Plano de Ordenación P-01 “Plano de aliñación da edificación”. Contra o presente acordo de aprobación, que pon fin á vía administrativa, pode interpor alternativamente recurso de reposición potestativo ante o Pleno deste Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante a Sala do Contencioso-Administrativo do Tribunal Superior de Xustiza no prazo de dous meses, a contar desde o día seguinte ao da recepción da presente notificación, de conformidade co artigo 10 e 46 da Lei 29/1998, de 13 de xullo, da Xurisdición Contencioso-Administrativa. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Barro a 13 de decembro de 2019 O alcalde, Xosé Manuel Fernandez Abraldes
IN407A 2020/132-4 UDF DISTRIBUCIÓN ELECTRICIDAD, S. A., CONCESIÓN AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE MARÍN
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 02/11/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, así como na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que const an no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 8 de outubro de 2020 O xefe territorial Ignacio Rial Santomé
EDICTO SAF ABRIL 2020
ADMINISTRACIÓN LOCAL — Municipal — Estrada, A (Recadación, 09/06/2020)

Mediante o Decreto da Alcaldía núm.2020-499 do 21/05/2020, aprobouse a liquidación correspondentes á taxa polo servizo de axuda no fogar de ABRIL 2020, por un total de 5919,13 €, Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: -Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideraren oportuno.1. Prazo de ingreso: o período voluntario de cobranza dos tributos indicados, para o Concello da Estrada, será do día 21/5/20 ao 21/7/2020, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
APRAZAMENTO ASEMBLEA XERAL 2021, CORRESPONDENTE Ó EXERCICIO 2020
SECCIÓN NON OFICIAL —  — Comunidad de Usuarios de Tomiño-Forcadela (Outros documentos, notificacións e informacións públicas, 03/12/2020)

O que subscribe, D Diego Eduardo Burcusel Fernandez Silgado D. N. I.XXXXXXXXX, veciño do Concello de Tomiño – Pontevedra, actuando como Presidente da Comunidade de Usuarios de Augas de Tomiño-Forcadela con CIF. G-XXXXXXXXX domicilio social no barrio Aldea 44 Forcadela Tomiño, pola presente: Recordámoslles que o limite de consumo de auga e de mil litros diarios, non acumulables, durante todo o ano ratificado na acta nº111 de 2018. O consumo excesivo cobrarase segundo consta no art.43. A cota anual ascende a 120€ en período ordinario. una vez finalizado o mesmo sufriran un incremento do 10% por cada un dos tres períodos extraordinarios, finalizado o tecer período pasarase a vía de apremio. Pasarase o cobro do seguinte xeito: Usuarios con cota domiciliada: o 25-02-2021 mediante cargo bancario. Usuarios con cota no domiciliada: Dende o 01-01-2021 ata o 28-02-2021 en período ordinario. No concepto deberá constar o nº de grifo e o titular do mesmo. Os recibos nos que non se faga constar o nº de grifo non constaran como pagados, co prexuízo que lle con leva os comuneiros Unha vez finalizado este prazo, incrementarase un 10% por mes transcorrido, ata un máximo de 30%, conforme o artigo 38 dos Estatutos. Segundo acordo tomado na asemblea do 4 de febreiro de 2018 os recibos domiciliados que sexan devoltos terán un recargo de 10 €. Recorde que transcorridos tres meses consecutivos dende a finalización do prazo ordinario do pago das cotas, poderase efectuar o cobramento das mesmas mediante a vía de apremio, sendo por conta do moroso os gastos e prexuicios que se irrogan por dita causa, así como prohibir o uso da auga mentres non se satisfagan as cotas devengadas, previa audiencia do afectado en todo caso, (art.212 do regulamento do Dominio Público Hidráulico) Se por mor do Covid-19 ten algunha dificultade para efectuar o pagamento terá que pórse en contacto con, atención o comuneiro, no período ordinario, (xaneiro-febreiro). En Forcadela – Tomiño, a 24 de novembro do 2020 Manuel Álvarez Álvarez
INFORMACIÓN PÚBLICA DE ORDENANZA MUNICIPAL REGULADORA DO USO E DESFRUTE DOS AREAIS
ADMINISTRACIÓN LOCAL — Municipal — Vigo (Ordenanzas e Regulamentos, 30/11/2020)

O Pleno do Concello, en sesión ordinaria do día 9 de setembro de 2020, acordou aprobar inicialmente a Ordenanza Municipal reguladora do uso e desfrute dos areais do termo municipal de Vigo. En cumprimento do artigo 49. b) da Lei 7/1985, do 2 de abril, Reguladora das Bases de Réxime Local, ábrese un trámite de información pública por un prazo de trinta días, a contar desde o seguinte a aquel no que se publique este anuncio no Boletín Oficial da Provincia de Pontevedra, para a presentación de reclamacións e suxestións. O Texto da Ordenanza poderá consultarse na web municipal (https://sede.vigo.org/expedientes/avisos/publicidadnormas.jsp? id=4057&lang=cas) e no departamento de Medio Ambiente do Concello de Vigo, sito no segundo andar da Casa do Concello. De non se presentar ningunha reclamación ou suxestión no prazo indicado, entenderase definitivamente aprobado o acordo ata entón provisional. Vigo, na data da sinatura electrónica. A concelleira delegada de Medio Ambiente e Vida Saudable.-Nuria Rodríguez Rodríguez
DH. W36.72652. SOLICITUDE DE VERÓNICA CASTIÑEIRA VEIGA DE PECHE PARCELA, REHABILITACIÓN VIVENDA E FOSA SÉPTICA. BANDA DO RIO, POIO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 15/09/2020)

As obras solicitadas consisten nas obras de rehabilitación e ampliación de vivenda existente de planta baixa ata acadar unha superficie total construída de 132,46 m², con aproveitamento das fachadas de pedra, acondicionamento da cimentación, elementos estruturais interiores de formigón armado, cuberta de prancha de zinc e instalación de peche de lamas de madeira de ata 1,80 m de altura acaroado a muros de lindes de cachotaría de pedra existentes, en parcelas de referencia catastral 36041A028002960000OH e 36041A028030810000OU, en zona de policía e a unha distancia de 5,01 m do leito do rego da Cancela (ou do Pereiro), no lugar Banda do Río, parroquia de San Xoán, cocnello de Poio O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 01 de setembro de 2020.—O Xefe do Servizo Territorial (P. S. Resoluc. dirección de Augas de Galicia do 20/02/2017), Alberto Bosquet Herreros.
APROBACIÓN INICIAL MODIFICACIÓN DE CRÉDITOS SC 1/2020
ADMINISTRACIÓN LOCAL — Municipal — Lama, A (Presupostos e cadros de persoal, 23/11/2020)

Acordo do Pleno do Concello de A Lama polo que se aproba inicialmente o expediente de modificación de créditos n. º SC 1/2020 do Orzamento en vigor, na modalidade de suplemento de crédito financiado con cargo ao remanente líquido de tesouraría. O Pleno deste concello, en sesión extraordinaria celebrado a día 16 de novembro de 2020 acordou a aprobación inicial do expediente de modificación de créditos do orzamento en vigor, na modalidade de suplemento de crédito SC 1/2020 financiado con cargo ao remanente líquido de tesourería. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, de 5 de marzo, sométese o expediente a exposición pública polo prazo de quince días, a contar desde o día seguinte da inserción deste anuncio no Boletín Oficial da Provincia. Durante devandito prazo poderá ser examinado por calquera interesado, nas dependencias municipais, para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://concellodalama.sedelectronica.es.Se transcorrido o devandito prazo non se presentasen alegacións, considerarase aprobado definitivamente o devandito acordo. A Lama, na data que figura na marxe O alcalde – Jorge Canda Martínez
EXPOSICIÓN AO PÚBLICO DA CONTA XERAL CORRESPONDENTE AO EXERCICIO 2019
ADMINISTRACIÓN LOCAL — Municipal — Salceda de Caselas (Presupostos e cadros de persoal, 04/08/2020)

En cumprimento de canto dispón o artigo 212 do Texto Refundido da Lei Reguladora das Facendas locais aprobado por Real Decreto Lexislativo 2/2004, de 5 de marzo, e una vez que foi debidamente informada pola Comisión Especial de Contas en data 23.07.2020, exponse ao público a Conta Xeral correspondente ao exercicio 2019, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Á súa vez, estará a disposición dos interesados na sede electrónica deste Concello: https://salcedadecaselas.sedelectronica. gal/board/
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DUNHA PRAZA DE TÉCNICO AUXILIAR ELECTROMECÁNICO (CPI2019O)
ADMINISTRACIÓN LOCAL — Provincial — Deputación Provincial (Persoal, oposicións, 10/03/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.203, de 22 de outubro de 2019, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na Oferta Emprego Público dos anos 2018 e 2019, reservadas á quenda de promoción interna (CPI2019O), RESOLVO aprobar a lista provisional de persoas aspirantes admitidas e excluídas no proceso de selección dunha praza de técnico auxiliar electromecánico, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 8 de febreiro de 2020 O deputado delegado. O secretario.
EXPOSICIÓN PÚBLICA E COBRANZA DOS PADRÓNS DE MERCADO E BANCADAS DO 2T/2020
ADMINISTRACIÓN LOCAL — Municipal — Grove, O (Recadación, 31/03/2020)

Logo de seren aprobados mediante resolución da Alcaldía os padróns municipais das taxas de bancadas e mercado correspondente ao 2º TRIMESTRE DO 2020 expóñense ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 1 de abril ao 30 de xuño de 2020, ambas as dúas datas incluídas (con posibilidade de ulterior modificación, en función da evolución das circunstancias), mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos), empregando os recibos que se enviarán ao domicilio declarado do/da contribuínte por correo ordinario. De non recibir os ditos documentos de pago, deberán solicitar un duplicado nas dependencias da Tesourería-Recadación do Concello do Grove. Para os recibos domiciliados o cargos nas contas bancarias efectuarase a partir do día 29 de maio deste ano. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Documento asinado dixitalmente. O alcalde José Cacabelos Rico
APROBACIÓN DO PADRÓN DE AUGA, SUMIDOIRO E CANON AUGA CORRESPONDENTE AO PRIMEIRO TRIMESTRE DO EXERCICIO 2020
ADMINISTRACIÓN LOCAL — Municipal — Baiona (Recadación, 07/04/2020)

Por decreto de alcaldía de data 31 de marzo de 2020, foron aprobados os padróns fiscais da taxa pola prestación dos servizo de abastecemento de auga potable, de saneamento e canon de auga, correspondentes ao priemeiro trimestre de 2020, quedando aberto o período de exposición ao público por un prazo de quince días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán examinar os padróns aprobados nas oficinas de Gestagua de Baiona, Rúa Laureano Salgado nº 14, BJ, e nas oficinas de recadación do Concello de Baiona. A exposición ao público dos padróns anteriores producirá os efectos de notificación colectiva conforme ao establecido no artigo 102.3 da Lei Xeral Tributaria. Dende o día 1 de xuño de 2020 ao 1 de agosto de 2020. De acordo co preceptuado no artigo 161.4 de Lei 58/03, do 17 de decembro Xeral Tributaria, transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema. A falta de pagamento en período voluntario do canon suporá a esixencia do canon de auga directamente ao contribuínte pola vía de constrinximento pola Consellería competente en materia de facenda da Xunta de Galicia. As persoas que non teñan domiciliado os recibos, poderán facelos efectivos a partir do 1 de xuño de 2020, nas oficinas de Gestagua, en Baiona, Rúa Laureano Salgado nº 14, Bj, de 9 a 13.30 horas. Contra as liquidacións dos padróns fiscais de auga e saneamento, e conforme dispón os artigos 108 da Lei 7/1985, do 2 de xullo Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: De acordo co artigo 49.7 do Decreto 136/2012, de 31 de maio, polo que se aproba o Regulamento do canon de auga e do coeficiente de vertedura a sistemas públicos de depuración de augas residuais, a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Auntónoma de Galicia no prazo dun mes dende que se entenda producida a notificación. Todo isto sen prexuízo das suspensións de prazos que poidan ser de aplicación motivadas polas medidas do COVID-19. Documento asinado telemáticamente ao marxe O alcalde, Carlos Gómez Prado
CONVOCATORIA PROCESO SELECCIÓN BOLSA EMPREGO TRABALLADORA SOCIAL/EDUCADORA FAMILIAR
ADMINISTRACIÓN LOCAL — Municipal — Meaño (Bolsas de emprego, 07/02/2020)

Aprobadas mediante Resolución da Alcaldía, de data 22 de xaneiro de 2020, as Bases de selección para a formación dunha bolsa de emprego para os supostos en que sexa preciso realizar con carácter temporal as funcións dos postos de traballadora social ou educadora familiar do Concello de Meaño. Sistema de selección: Oposición, segundo se establece nas bases reguladoras da convocatoria. Prazo de presentación de instancias: 5 días hábiles, contados a partir do seguinte ó da publicación do anuncio desta convocatoria no Boletín Oficial da Provincia de Pontevedra. As bases e modelos de solicitude estarán a disposición dos interesados na páxina web e nas oficinas municipais do Concello de Meaño, das que se facilitará copia a quen a solicite. En Meaño, O alcalde Carlos Vieitez Fernández Documento asinado e datado dixitalmente.
IN407A 2020/125-4 ELECTRA ALTO MIÑO DISTRIBUIDORA DE ENERGÍA, S. L., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE O PORRIÑO E SALCEDA DE CASELAS
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 20/11/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corpora cións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 9 de novembro de 2020 O xefe territorial DT.2ª do Decreto 130/2020, do 17 de setembro A xefa do servizo de Coordinación Administrativa e Xestión Económica P. A. (Decreto135/2017, art.62.3 e 63.1) Gabriela Viviana Keeley Uso
APROBACIÓN PROVISIONAL DA ORDENANZA FISCAL REGULADORA DA TAXA POLA PRESTACIÓN DO SERVIZO DE RECOLLIDA DE LIXO
ADMINISTRACIÓN LOCAL — Municipal — Pontevedra (Ordenanzas e Regulamentos, 15/10/2020)

A Comisión de Economía e Facenda, por delegación do Pleno deste Concello, na sesión extraordinaria de data 06.10.2020, aprobou provisionalmente a modificación da ordenanza fiscal reguladora da taxa pola prestación do servizo de recollida de lixo. De conformidade co disposto no artigo 17.1 do Texto refundido da Lei de facendas locais, aprobado polo Real decreto 2/2004, do 5 de marzo, o presente acordo exporase ao público no taboleiro de anuncios deste Concello durante 30 días hábiles, prazo durante o que, os que teñan a consideración de interesados segundo o artigo 18 do devandito Texto refundido da Lei reguladora das facendas locais, poderán consultar o expediente e presentar as alegacións que teñan por convenientes. En cumprimento do establecido nos arts.133.2 da Lei 39/2015, art.7 c) d) e e) da Lei 19/2013 (en relación co 5.4 da mesma norma), publícase tamén anuncio de exposición, acompañado do texto do proxecto, das memorias ou instrumentos xustificativos e os informes emitidos, na sede electrónica do Concello (menú transparencia  normativa municipal  normas en tramitación), manténdose esta publicación en tanto dure o prazo de alegacións. Isto sen prexuízo da consulta do expediente no seu conxunto, de así instarse. Así mesmo, procederase á publicación de anuncio desta exposición no BOP e nun dos diarios de maior circulación da provincia, contando o prazo de exposición e de presentación de alegacións dende o día seguinte ao da última das publicacións aludidas. Advírtese expresamente que, de conformidade co artigo 17.3 da devandita Lei, a aprobación provisional devirá automaticamente en aprobación definitiva de non presentarse alegacións en prazo, entrando en vigor a ordenanza logo da publicación íntegra do seu texto no BOP. Noutro caso, adoptarase o acordo definitivo que proceda á vista das reclamacións ou alegacións que se presentaran. Proceder, unha vez se aprobe definitivamente a modificación da ordenanza, á publicación íntegra do acordo de aprobación, así como o texto íntegro da modificación da ordenanza, Boletín Oficial da Provincia, para os efectos da súa entrada en vigor. O que se fai público en exercicio das funcións conferidas a esta secretaría polo artigo 122.5. d) da Lei 7/1985, e 47 e) e 114.7 do Regulamento Orgánico Municipal. Pontevedra, ao día da sinatura O Secretario
APROBACIÓN DEFINITIVA DE SUBVENCIÓN NOMINATIVA
ADMINISTRACIÓN LOCAL — Municipal — Redondela (Subvencións e axudas, 23/12/2020)

Trala aprobación definitiva do acordo do Pleno do 5 de novembro do Concello de Redondela da aprobación da subvención nominativa ao Club de Remo de Chapela para a XXIV Bandeira de Bateis para o exercicio 2020, publícase cumprindo o previsto no artigo 169.1 do Real Decreto Lexislativo 2/2004, do texto refundido da Lei reguladora das Facendas Locais trala súa exposición pública e sen que se presentasen reclamacións. PARTIDA BENEFICIARIO IMPORTE 3411A.48901 Club de Remo Chapela (XXIV Bandeira de Bateis). 2.500 Publícase para os efectos previstos na lexislación citada, facendo constar que contra a aprobación definitiva poderá interpoñerse un recurso contencioso-administrativo, segundo o disposto no artigo 171 do Real decreto lexislativo 2/2004, do texto refundido da Lei reguladora das Facendas Locais, no prazo de dous meses que contarán a partir da súa publicación no Boletín Oficial da Provincia.
APROBACIÓN INICIAL MODIFICACIÓN DE CRÉDITOS CE 1/2020
ADMINISTRACIÓN LOCAL — Municipal — Lama, A (Presupostos e cadros de persoal, 23/11/2020)

O Pleno deste concello, en sesión extraordinaria celebrada a día 16 de novembro de 2020 acordou a aprobación inicial do expediente de modificación de créditos do Orzamento en vigor, nas modalidade de crédito extraordinario nº CE 1/2020 financiado mediante unha operación de crédito. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, de 5 de marzo, sométese o expediente a exposición pública polo prazo de quince días, a contar desde o día seguinte da inserción deste anuncio no Boletín Oficial da Provincia. Durante o devandito prazo poderá ser examinado por calquera interesado, nas dependencias municipais, para que se formulen as alegacións que se estimen pertinentes. Asemade, estará a disposición dos interesados na sede electrónica deste concello (http://concellodalama.sedelectronica.es). Se transcorrido o devandito prazo non se presentasen alegacións, considerarase aprobado definitivamente o devandito acordo. A Lama, na data que figura na marxe O alcalde – Jorge Canda Martínez
DH W36.73790. MARÍA CHAMADOIRA HERMIDA, SOLICITA RECUPERACIÓN CONSTRUCCIÓN EXISTENTE. RIO VILAZA. GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 13/11/2020)

María Chamadoira Hermida solicita de Augas de Galicia co CIF: Q1500378C, a autorización de obras no lugar de Río, parroquia de Vilaza (Santa María), Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.73790 As obras solicitadas serán as obras de reforma e ampliación de edificacións tradicionais consistentes na demolición parcial e rehabilitación dunha construción antiga destinada a vivenda e outra auxiliar con aproveitamento dos muros de pedra orixinais, e máis construción dun volume novo con muros de cachotaría de pedra ata acadar unha superficie total construída de 225,49 m 2, en parcela de referencia catastral 0338717NG2603N0001MD, en zona de policía e a unha distancia de 14,15 m do leito do río Zamáns, no lugar Río nº1, parroquia de Vilaza, concello de Gondomar O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 02 de novembro de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros